CELEX: 32007R0649
Language: sk
Date: 2007-06-12 00:00:00
Title: Nariadenie Komisie (ES) č. 649/2007 z  12. júna 2007 , ktorým sa ustanovuje zákaz výlovu halibuta tmavého vo vodách ES ICES zón IIa a IV, ES v medzinárodných vodách ICES zón VI plavidlami plaviacimi sa pod vlajkou Španielska

13.6.2007   
            
            
               SK
            
            
               Úradný vestník Európskej únie
            
            
               L 151/30
            
         
      NARIADENIE KOMISIE (ES) č. 649/2007
   z 12. júna 2007,
   ktorým sa ustanovuje zákaz výlovu halibuta tmavého vo vodách ES ICES zón IIa a IV, ES v medzinárodných vodách ICES zón VI plavidlami plaviacimi sa pod vlajkou Španielska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 41/2007 z 21. decembra 2006, ktorým sa na rok 2007 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa ustanovujú kvóty na rok 2007.
            
         
               (2)
            
            
               Podľa informácií, ktoré Komisia dostala, sa pri výlove zásob uvedených v prílohe k tomuto nariadeniu plavidlami plaviacimi sa pod vlajkou členského štátu uvedeného v danej prílohe alebo plavidlami zaregistrovanými v členskom štáte uvedenom v danej prílohe vyčerpala kvóta stanovená na rok 2007.
            
         
               (3)
            
            
               Je preto nevyhnutné zakázať výlov týchto zásob, ako aj ich ponechanie na palube, prekládku na iné plavidlo alebo vykládku,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená členskému štátu uvedenému v prílohe k tomuto nariadeniu na rok 2007 pre zásoby uvedené v danej prílohe sa považuje za vyčerpanú od dátumu stanoveného v uvedenej prílohe.
   Článok 2
   Zákazy
   Výlov zásob uvedených v prílohe k tomuto nariadeniu plavidlami plaviacimi pod vlajkou členského štátu uvedeného v danej prílohe alebo plavidlami zaregistrovanými v členskom štáte uvedenom v danej prílohe sa zakazuje odo dňa stanoveného v uvedenej prílohe. Po uvedenom dátume sa zakazuje ponechávať na palube, prekladať na iné plavidlo alebo vykladať dané zásoby vylovené takýmito plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júna 2007
      
         
            Za Komisiu
         
         Fokion FOTIADIS
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2007, s. 11), naposledy zmenené a doplnené Ú. v. EÚ L 36, 8.2.2007, s. 6).
   
      (3)  Ú. v. EÚ L 15, 20.1.2007, s. 1. Nariadenie zmenené a doplnené nariadením Komisie (ES) č. 444/2007 (Ú. v. ES L 106, 24.4.2007, s. 22).
   
      PRÍLOHA
      
                  Číslo
               
               
                  12
               
            
                  Členský štát
               
               
                  ŠPANIELSKO
               
            
                  Zásoba
               
               
                  GHL/2A-C46
               
            
                  Druhy
               
               
                  Halibut tmavý (Reinhardtius hippoglossoides)
               
            
                  Zóna
               
               
                  vody ES zón IIa a IV; ES a medzinárodné vody zóny V
               
            
                  Dátum
               
               
                  13.4.2007